GiliGold/VAD_KnessetCorpus huggingface dataset:
אליהו מרידור:
 מהסקירה שלך אני רק יכול, עם כל הצניעות, להעריך עוד יותר את הרגישות, ההגינות וההומניות של מדינת ישראל ושל המערכות שבה שבאות לידי ביטוי בטיפול שלכם
אליהו מרידור:
 אני לא יודע אם יש מדינה בעולם שמגיבה כך במקרים כאלה, ולמעשה, קושרת את גורלה בגורל הקורבנות באשר הם
אליהו מרידור:
 אני מרוגש, ושוב יותר גאה להיות חלק מהעם הזה ומהמדינה הזאת
אליהו מרידור:
      אני אשמח אם תוכלי, בבקשה, לפרט מעט יותר על הטיפול הראשוני בנפגעי חרדה בקרב העובדים הזרים מעבר למה שגברת משש סקרה לפנינו
נטלי גבאי לוי:
 אני רק אתייחס לעניין ה-DNA
נטלי גבאי לוי:
 הביטוח הלאומי לא אמון על זיהוי
נטלי גבאי לוי:
 לכן אנחנו לא נוקטים פעולות, אנחנו כן שותפים בחמ"ל וכן מסייעים ככל יכולתנו
אליהו מרידור:
זאת הייתה השאלה שלי
נטלי גבאי לוי:
אנחנו שותפים בחמ"ל ונמצאים עם כל המערכות שלנו ונותנים סיוע ככל שאנחנו יכולים
נטלי גבאי לוי:
 אבל אנחנו לא אמונים באופן ישיר כמשרד שמתכלל את הדבר הזה
נטלי גבאי לוי:
 לכן אני לא יכולה לומר לך איך אנחנו מבקשים את הדברים האלה כי זה לא נמצא אצלנו
נטלי גבאי לוי:
      לעניין טיפול ראשוני – בשלב הזה הביטוח הלאומי פנה לכלל הפצועים שהגיעו לבתי החולים
נטלי גבאי לוי:
  אנחנו משלמים מקדמות ומענקים בלי להיכנס כרגע לשאלה האם הפגיעה היא משמעותית או לא
נטלי גבאי לוי:
 בשלב הראשון – לתת סיוע כספי ראשוני; טיפול נפשי – אנחנו נותנים בכלל ובטח בעת הזאת לכל מי שחווה אירוע טראומתי במלחמה 12 טיפולים גם לעובדים הזרים
נטלי גבאי לוי:
 כל מה שאני אומרת נוגע גם לעובדים הזרים, אין הבדל
נטלי גבאי לוי:
 יש נוהל חרדה בביטוח לאומי שכל אזרח במדינה שנחשף לאירוע של איבה או דומה לזה מקבל טיפול במרכזי חוסן שפרוסים בכל הארץ
נטלי גבאי לוי:
 אנחנו נותנים מענה ראשוני
נטלי גבאי לוי:
 אם 12 הטיפולים הראשונים לא מספיקים אנחנו מממנים 12 טיפולים נוספים
נטלי גבאי לוי:
 כמובן, המימון נעשה על חשבון הביטוח הלאומי
אליהו מרידור:
 העשרת אותנו
אליהו מרידור:
      נמצאים כאן נציגים ממשרד החוץ? תוכלו להציג שם ותפקיד ולענות על השאלה לגבי לקיחת דגימות DNA?
דליה גראד אפרת:
אני מנהלת מחלקת קשרי חוץ וזרים מהאגף הקונסולרי במשרד החוץ
דליה גראד אפרת:
 נמצא איתי תובל בן אורי ממחלקת אמנות ומשפט
אליהו מרידור:
זאת המחלקה של רחל אוברמן?
דליה גראד אפרת:
כן
דליה גראד אפרת:
 הוא מחליף את רחל אוברמן
אליהו מרידור:
באופן קבוע?
אליהו מרידור:
ברוך הבא ובהצלחה
אליהו מרידור:
 לאן היא התקדמה?
דליה גראד אפרת:
היא עברה למל"ל
אליהו מרידור:
 בהצלחה
אליהו מרידור:
 אז אנחנו נצטרך להיפגש בנפרד
דליה גראד אפרת:
בשמחה
דליה גראד אפרת:
לפני שאני מתחילה אנחנו במשרד החוץ רוצים להשתתף בצערן של כל המשפחות גם הישראליות וגם של העובדים הזרים
דליה גראד אפרת:
 אנחנו שמענו מהשגרירויות הזרות סיפורי גבורה על עובדים זרים שעזרו והצילו גם חקלאים ונשארו למרות המצב
דליה גראד אפרת:
 זה באמת כמו משפחה אחת גדולה
דליה גראד אפרת:
      האחריות שלי בעבודת המשרד היא לכל הזרים בארץ, לאו דווקא רק על עובדים זרים
דליה גראד אפרת:
 אנחנו בקשר עם השגרירויות ומדברים על כל הזרים בארץ, בעזה ובאיו"ש
דליה גראד אפרת:
 זאת אומרת העבודה שלנו היא בנוגע לכל הזרים שקיימים פה
דליה גראד אפרת:
 בשל האירוע יש מהשגרירויות גם פנייה ורצון להכיר כזרים גם את כל הישראלים שמחזיקים באזרחות נוספת
דליה גראד אפרת:
 זאת אומרת שהמספרים שאנחנו מטפלים בהם גדולים יותר, כי להרבה ישראלים יש דרכון זר, ומבחינת השגרירויות הזרות הם נחשבים אזרחים שלהם לכל דבר
דליה גראד אפרת:
      בשוטף אנחנו בקשר עם השגרירויות הזרות לכל צורך ולכל מענה בסוגיה זאת
דליה גראד אפרת:
 אם נחדד לכיוון העובדים הזרים שלשם כך התכנסנו פה – אנחנו מלווים אותם גם בעניין ההרוגים
דליה גראד אפרת:
 זאת אומרת אחרי שאנחנו מקבלים אישור רשמי מהאינטרפול שעובד כזה או אחר אכן הרוג אנחנו מוציאים איגרת רשמית
דליה גראד אפרת:
 אנחנו גם דואגים לתהליך שליחת הגופה לחו"ל יחד עם ביטוח לאומי ועם שאר הגופים, אם רוצים
דליה גראד אפרת:
 בדרך כלל מתקיים טקס בנתב"ג שאנחנו שותפים לו, וגם מתקיים טקס במדינה שממנה הגיעה העובד וגם שם יש נציגי שגרירות שמשתתפים
דליה גראד אפרת:
 אנחנו גם בקשר עם כל - - - של כרמלי והירש לגבי החטופים והנעדרים
דליה גראד אפרת:
 אנחנו מתחילים לקבל שמות, וגם אותם נעביר, לפי הצורך, לשגרירות ונפעיל את הקונסולים שלנו גם בנושא ההרוגים וגם בנושא החטופים והנעדרים לפנות גם למשרד החוץ המקומי וגם למשפחות של אותם הרוגים, נעדרים וחטופים
אליהו מרידור:
ידוע כמה חטופים יש מבין העובדים הזרים? יש הערכה?
דליה גראד אפרת:
יש עובדים זרים שהם חטופים אבל כרגע עדיין לא קיבלתי אישורים רשמיים
אליהו מרידור:
אנחנו אמורים לדעת עכשיו כמה עובדים זרים לא נמצאים
אליהו מרידור:
 מתוך זה נצטרך לחלק בין הרוגים לחטופים
דליה גראד אפרת:
גם בין נעדרים; כי יש כאלה שעדיין לא יודעים איפה הם
אליהו מרידור:
מ-100% שכרגע לא ניתן להרים טלפון ולדבר איתם – אנחנו אמורים לדעת מהו ה-100% הזה
אליהו מרידור:
 100% הזה מתחלק בין נרצחים לבין חטופים; חלק מהנרצחים אותרו וזוהו וחלקם לא
אליהו מרידור:
 האם ידוע מהו המספר הכולל שכלל השגרירויות בעולם לא הצליחו ליצור קשר עם עובדים ממדינתם ששוהים כאן?
דליה גראד אפרת:
אנחנו מקבלים גם מהשגרירויות רשימות של אנשים - -
אליהו מרידור:
זאת השאלה שלי
דליה גראד אפרת:
תובל, אתה זוכר את המספרים?
אליהו מרידור:
זה נתון שחייב להיות לכם מול העיניים כי הוא אמור להיות קבוע, ורק המשוואה בתוך אותה חלוקה אמורה להשתנות
דליה גראד אפרת:
נכון
דליה גראד אפרת:
 אנחנו באמת מלקטים גם מהשגרירויות - -
אליהו מרידור:
אני חושב שאחרי 10 ימים אתם אמורים להגיד לי מה המספר
דליה גראד אפרת:
מה מספר ההרוגים?
דליה גראד אפרת:
של החטופים והנעדרים?
אליהו מרידור:
 קודם כול צריך להתחיל – כמה מנותקי קשר – נגדיר אותם כך
אליהו מרידור:
 כמה מנותקי קשר מבין העובדים הזרים השוהים במדינת ישראל נמצאים במאגר שלכם?
דליה גראד אפרת:
זה לא מידע מבוסס
אליהו מרידור:
זה חייב להיות מבוסס
דליה גראד אפרת:
אבל יש מצב שהשגרירות תגיד לי, הבן אדם הזה נעדר ואני יודעת משון שזה לא לפרסום שהוא חטוף
אליהו מרידור:
שוב, אני מתנצל
אליהו מרידור:
 בדרך כלל הכושר הוורבלי שלי לא כל כך גרוע, אבל אני צריך לעשות בדק בית עם עצמי
אליהו מרידור:
 שאלתי שאלה פשוטה: כמה שוהים זרים שנכנסו למדינת ישראל ממדינות אחרות הם מנותקי קשר? זה אמור להיות, סתם לצורך העניין – 30 שידוע שעשרה הם הרוגים ונשארנו עם 20
אליהו מרידור:
 20 הם הרוגים שעדיין לא זוהו או חטופים
אליהו מרידור:
 זאת נוסחה לא מורכבת במיוחד
אליהו מרידור:
 משרד החוץ אמור לדעת לענות לי פעם אחת תשובה פשוטה על שאלה פשוטה: כמה עובדים זרים הם מנותקי קשר? מתוך זה אנחנו נוציא נגזרות
אליהו מרידור:
 זאת שאלה פשוטה
דליה גראד אפרת:
לא הגענו לפה עם מספרים
אליהו מרידור:
חמור מאוד
דליה גראד אפרת:
אוקיי
אליהו מרידור:
 אנחנו לא ועדת אווירה
אליהו מרידור:
 כל אחד ואחד מאיתנו עזב נושאים חשובים מאוד אחרים והגיע לכאן כדי ללמוד את האירוע ולהגיב לו
אליהו מרידור:
 לדעת כמה מנותקי קשר יש שאינם תושבי המדינה זה נתון שמקסימום שלושה עד ארבעה ימים הייתם אמורים לדעת אותו בסטייה של אחד לפה או לשם
אליהו מרידור:
 מהי הסטייה? יכול להיות שבן אדם עבר לקיבוץ, נגמרה לו הסוללה והוא מבולבל ועדיין לא דיבר עם בני משפחתו או עם מדינתו
אליהו מרידור:
 לא יכול להיות משהו מעבר לזה
דליה גראד אפרת:
 אבל אנחנו שוב במצב שאנחנו אוספים מידע
דליה גראד אפרת:
 אני שוב מזכירה שאנחנו מדברים על כל הזרים, וזה כולל גם ישראלים
דליה גראד אפרת:
 היו לנו מאות פניות
אליהו מרידור:
אני מדבר על עובדים זרים שהגיעו לכאן באשרת עבודה
דליה גראד אפרת:
אני יודעת
אליהו מרידור:
זה לא משהו כזה מסובך
אליהו מרידור:
 תודה לאל, גם לא כל המדינה נמצאת במלחמה
אליהו מרידור:
 מדובר בעיקר על אזור העוטף
דליה גראד אפרת:
אני מניחה שעל מספר עובדים זרים הרוגים יש בטח לגברת ענבל משש יותר מידע כי הם יותר בקשר רציף איתם
דליה גראד אפרת:
 לנו יש רשימה אחת
אליהו מרידור:
אבל משרד החוץ עומד בקשר קונסולרי עם כל מדינה ומדינה, ומדינה מדווחת
ענבל משש:
אבל אני חוששת שלא סיימו לזהות את כולם
אליהו מרידור:
לא דיברתי על זיהויים, גברתי
ענבל משש:
אבל, יסלח לי אדוני, העיסוק עכשיו בנתונים הוא לא קריטי
ענבל משש:
 משנה אם המספר הוא 30 או 50? אנחנו מטפלים בדברים יחד עם הגורמים האחרים
ענבל משש:
 יש עדיין זיהוי של אנשים גם עם תכנות פנים ועם עוד דברים שאדוני בטח יודע טוב ממני
ענבל משש:
 אז אין עכשיו נתון סופי כי עדיין לא סיימו לזהות את כולם
אליהו מרידור:
אין נתון סופי של מה?
ענבל משש:
בכלל באופן כללי
אליהו מרידור:
של מה?
ענבל משש:
באופן כללי
אליהו מרידור:
לא יכול להיות
ענבל משש:
בוודאי שיכול להיות
אליהו מרידור:
אני חייב להתוודות בפניכם על משהו
אליהו מרידור:
 הרבה פעמים אני שואל שאלה אגבית
אליהו מרידור:
 מהתשובה שאני מקבל אני מחליט אם להתמקד בה ולשים עליה פוקוס
אליהו מרידור:
 לא יכול להיות שמדינת ישראל בכל מערכותיה, עם כל הימים המוטרפים שנמצאת בה, לא מחזיקה את הנתון שאומר כמה מנותקי קשר יש מקרב העובדים הזרים
אליהו מרידור:
 משרד החוץ עומד בקשר קונסולרי עם כל מדינה ששולחת לפה עובדים זרים
אליהו מרידור:
 מקבלים רשימה מכל מדינה ומדינה כמה תושבים שלה לא יצרו קשר עם המשפחות
אליהו מרידור:
 סוכמים וזה מגיע למספר מסוים שמאופיין בשתי קטגוריות: חטופים ונרצחים
אליהו מרידור:
 מכיוון שעדיין לא סיימנו את תהליך הזיהוי אני מסתכל על המקרו – כמה מנותקי קשר? אף אחד לא יכול לספר לי שזה נתון שמורכב כל כך לקבל אותו
אליהו מרידור:
 אני לא זוכר כמה שאלות שאלתי את אנשי משרד החוץ עד היום, וכמה מהמשימות שסיכמנו איתם, השר הממונה עליהם ואני, קוימו ויושמו
אליהו מרידור:
 זה לא הזמן לרדת לנקודות האלה שאני בכוונה בורח מהן
אליהו מרידור:
 אבל בלתי מתקבל על הדעת שלא יודעים לענות על שאלה בסיסית
דליה גראד אפרת:
אדוני, כשהשגרירות פונה אלינו לגבי האנשים שלהם היא לא עושה הפרדה בין עובדים זרים ולא עובדים זרים
דליה גראד אפרת:
 לנו היו עד היום מעל 800 פניות של השגרירויות שאנחנו ליקטנו לגבי כל הגופים
דליה גראד אפרת:
 אנחנו יודעים בוודאות שיש למעלה מ-170 זרים שנהרגו
דליה גראד אפרת:
 כיוון שהעבודה השוטפת שלנו עם השגרירויות  היא לגבי כל הזרים שנמצאים בארץ אנחנו לא עושים הפרדה
דליה גראד אפרת:
 אם אתה מבקש אנחנו נעשה את זה ונעביר את הנתונים
אליהו מרידור:
זה חמור מאוד אם אתם לא עושים עבודה כזאת
אליהו מרידור:
 כי כשמתקבלות 800 פניות מסננים
אליהו מרידור:
 כששגרירות ארצות-הברית מדווחת על אזרח שלה שנעדר סביר להניח שמדובר בתייר או בסטודנט או בחייל עם אזרחות כפולה; כשממשלת תאילנד מודיעה באמצעות משרד החוץ שלה על תושב שנעדר סביר להניח שמדובר בעובד
דליה גראד אפרת:
אבל לא רק
אליהו מרידור:
סבירות הדעת להניח
אליהו מרידור:
כשאתם מקבלים רשימה של עובדים אתם יודעים אם הם נמצאים במאגר של אלה שקיבלו אשרת עבודה; ואם יש התאמה בין השם והפרטים שאתם מקבלים לבין הנתונים שמוזנים כאן במערכות אתם יודעים לומר מהו מספר העובדים הזרים מנותקי הקשר; מזה מחסירים את מי שידוע שהוא חטוף  כמו הבחור הזה, ומהם מחסירים את אותה כמות של מי שכבר זיהינו כנרצח
אליהו מרידור:
 ככה עובדות מערכות
אליהו מרידור:
 את לא תלמדי אותי איך זה אמור לעבוד
אליהו מרידור:
 ככה עובדים, ככה עובדות מערכות
אליהו מרידור:
 זאת שאלה בסיסית, וכל התפלפלות רק מרתיחה אותי יותר
אליהו מרידור:
      אני מסתפק במה שקיבלתי או יותר במה שלא קיבלתי בסקירה
דליה גראד אפרת:
אנחנו נעביר לך
אליהו מרידור:
אני מבקש לפנות למר יואב בכר מהתאחדות המלונות בישראל אשר נמצא במילואים
אליהו מרידור:
 נאחל לו שיחזור לשלום יחד עם כלל חיילי צה"ל וכוחות הביטחון
אליהו מרידור:
 יואב יפתח את המיקרופון בזום
יואב בכר:
צהריים טובים
יואב בכר:
 אני סמנכ"ל משאבי אנוש של התאחדות המלונות
יואב בכר:
 כמה מילים בקצרה: אצלנו בענף יש סך הכול מעל 42,000 עובדים
יואב בכר:
 פורמלית יש 2,500 עובדים ירדנים באילת; בשגרה יש 2,300 עובדים פלסטינים ו-2,000 היתרים לעובדים פיליפינים
יואב בכר:
 במלונות יש מין תזוזות ושינויים כל שעה וכל יום
יואב בכר:
 לפני שלושה-ארבעה ימים הייתי אומר לכם עכשיו שכמעט כל המלונות סגורים או עם תפוסות מאוד נמוכות, וראיתם שביומיים, שלושה, ארבעה אחרונים יש איזשהו מהפך
יואב בכר:
 כרגע יש כמויות גדולות מאוד של מפונים
יואב בכר:
 הם ממלאים חלק מהמלונות
יואב בכר:
 אזורים מסוימים כבר עמוסים מאוד: אילת מלאה לגמרי, ים המלח כמעט מלא ומתמלא וגם לאזורים נוספים מופנים אנשים
יואב בכר:
 כך שמצד אחד אנחנו נמצאים בסיטואציה שחלק גדול מהמלונות זקוקים לעובדים הזרים
יואב בכר:
 יש לדעת שבחלק מסוים מהמלונות, כמו למשל במלונות בצפון – בגליל, בנהרייה ובכל האזורים האלה – המדינה לא מפנה אליהם מפונים, ושם יש מלונות שנסגרו או נסגרים
יואב בכר:
 כך שמצד אחד יש לנו תפוסות גבוהות ומצד שני לא לשכוח שיש גם כאלה בבעיה
יואב בכר:
     אומר כך: 2,500 ירדנים יכולים ונכנסים מידי יום ביומו
יואב בכר:
 לכן אילת יחסית מסודרת בעניין הזה
יואב בכר:
  אנחנו בעיקרון מוחרגים מהסגר של הפלסטינים אבל אישרו לנו רק 650 היתרים, לבקשת המלונות
יואב בכר:
 נאמר קודם גם על-ידך, אדוני היושב- ראש, שזה לא פשוט עם הפלסטינים גם בגלל בעיות שלהם של אי יכולת או רצון לבוא וגם בעיות של לא מעט מלונות שפוחדים וחוששים, וגם האורחים משדרים לפעמים את החשש הזה למנהלים
יואב בכר:
      לגבי הפיליפינים – וזה חשוב מאוד – עקרונית המלונות בתפוסה מלאה של העובדים הפיליפינים עם ההיתרים שלהם
יואב בכר:
 כאן אני רוצה לומר מהר שיש לנו עובדים פיליפינים נפלאים, שרובם נשים
יואב בכר:
 פה ושם יש בעיות נקודתיות, כמו למשל עובדת שרוצה פתאום לחזור לפיליפינים ועובדת אחרת שנהיו לה בעיות נפשיות מהלחץ, הפחד והחרדות
יואב בכר:
 בעיה נוספת היא אותם מלונות שאין בהם כרגע עבודה
יואב בכר:
 כאן המקום לציין שקיבלנו אישור מרשות ההגירה לסוג של ניוד, ועושים את המאמץ שכמה שיותר פיליפינים יישארו כאן ויסייעו
יואב בכר:
 המלונות עוטפים אותם ונמצאים איתם ממש צמוד
יואב בכר:
 יש במלונות פעולות שמתבצעות למען הפיליפינים של פגישות זום עם פסיכולוגים שמכירים את התרבות הפיליפינית וקשר רציף עם השגרירות הפיליפינית שעוזרת לנו ואנחנו להם
יואב בכר:
 זה בערך המצב
יואב בכר:
      אני חייב לומר תודות לרשות ההגירה – לענבל ולצוות שלה – ולרקפת ממשרד התיירות שנמצאת פה בישיבה והצוות שלה
יואב בכר:
 העזרה ושיתוף הפעולה בינינו הוא מעל ומעבר
יואב בכר:
 גם בשגרה היא קיימת בצורה כזאת אבל עכשיו זה פשוט ראוי להערכה
יואב בכר:
 תודה רבה
אליהו מרידור:
 שלוש שאלות קצרות ומיד נעבור לדובר הבא: האם אתם מקבלים אינדיקציה לגבי המזג של העובדים מירדן שמגיעים, האם יש תחושות מעורבות, האם יש מתיחות כלשהי, האם יש כאלה שלא אושרה כניסתם מאז תחילת המלחמה או שביקשו לא להגיע?
יואב בכר:
קודם כול, העובדים הירדנים הם עובדים מעולים - -
אליהו מרידור:
ידוע
יואב בכר:
שנית, לאורך השנים שהם עובדים פה יש תופעה מאוד יפה שהם הפכו גם להיות קצת שגרירים
יואב בכר:
 אני אומר במירכאות בתקופה הזאת, אבל הם מאוד אוהבים את היחס שהם מקבלים פה
יואב בכר:
 גם השכר שלהם  גבוה הרבה יותר מהשכר בירדן, ולכן הם משדרים לירדן תמיד שהם המומים מהישראלים ומהיחס אליהם, והם לא ידעו את זה ולא חשבו שככה יהיה
יואב בכר:
 השב"כ מעורב מאוד גם לגבי הפלסטינים וגם לגבי הירדנים בבדיקות
יואב בכר:
 אנחנו לא יודעים על שום תופעה כרגע
אליהו מרידור:
      שאלה נוספת: מה שיעור העובדים מבתי המלון הלא פעילים שמושאלים לטובת בתי מלון שעובדים בתפוסה גבוהה יותר?
יואב בכר:
יש מקסימום כ-400-300 מתוך 2,000
יואב בכר:
 חלק גדול עובר בין המלונות של הרשתות, ואז זה גם הרבה יותר קל
אליהו מרידור:
מה קורה עם שאר 1,700?
יואב בכר:
אנחנו כמו חמ"ל
יואב בכר:
 אם למשל מלון "הגושרים" אומר לי שיש לו שמונה פיליפיניות, ואני כמעט סגור אז אנחנו בודקים איזה מלונות צריכים, כמובן כפוף לאישורים של רשות ההגירה ולקשר איתם
יואב בכר:
 ככה אנחנו מנהלים את זה
אליהו מרידור:
האם אתם פונים בתפוצה רחבה לבתי המלון הלא פעילים בהצעה לקלוט או לנייד לתחומים אחרים עובדים שהם לאו דווקא זרים?
יואב בכר:
חיובי חזק
אליהו מרידור:
אני מודה לך מאוד, אדוני
אליהו מרידור:
 יש נושא נוסף שביקשתם דיון לגביו, ובעזרת השם, נמצא את הזמן המתאים
אליהו מרידור:
 זה רשום לי כדרישה שאני אמור למלא אותה
אליהו מרידור:
 בהצלחה, תחזור לשלום
יואב בכר:
תודה
אליהו מרידור:
גברת יולי גת מארגון בתי האבות, בבקשה
יולי תמיר:
תודה רבה
יולי תמיר:
 אנחנו כמו כל הסובבים פה בשולחן מבכים על מתינו ומחזקים את המשפחות, את הפצועים ואת חיילי צה"ל, כמובן
יולי תמיר:
 כידוע, בשגרה אנחנו עובדים במחסור לא פשוט של עובדים
יולי תמיר:
 בחירום המצב חריף כפל כפליים
יולי תמיר:
 בשבת לפני 11 יום הקמנו חמ"ל ראשוני שביקש מכל מנהלי המוסדות שלנו, לא רק הסיעודיים, אלא גם הרווחה ובתי הדיור המוגן להעביר אלינו כמה אנשים הם יכולים לקלוט
יולי תמיר:
 כי צריך להבין שאנחנו זה הפתרון
יולי תמיר:
 הדבר הראשון שרוצים להעביר אלינו זה אלה שבמצוקה, העוטף; הקבוצות השניות מהקהילה, כלומר זקנים שנמצאים עם עובדים זרים שרוצים לפנות אותם; דבר שני – המוסדות שנמצאים בחזית וצריך לפנות את הזקנים משם; החלק השלישי – בתי החולים שמבקשים לפנות את הזקנים אלינו כדי לפנות מיטות, לצערנו, לפצועים
יולי תמיר:
 אז בעצם המוסדות שלנו הפכו להיות פתרון אבל במקביל אנחנו במצוקה גדולה מאוד
יולי תמיר:
      פלסטינים – קודם כול לא הגיעו
יולי תמיר:
 כל אלה שהיו בחופשה בסוף השבוע לא הגיעו גם מפחד אבל גם מכיוון שסגרו את כל הכניסות
יולי תמיר:
 לשמחתנו, היה שיתוף פעולה והציבו לנו שוטר נציג שיגיד את מי להכניס ואת מי לא, ומכיוון שאנחנו מפעלים חיוניים אז התחילו להכניס אבל לא כולם רוצים לחזור
יולי תמיר:
 אלה שהיו כאן ביקשו לצאת ,ובהערכות – אין לנו מספרים מסודרים – כרגע מתפקדים מהפלסטינים שרובם מאיו"ש בערך 50% ו-50% לא הגיעו
יולי תמיר:
 היו לנו כמה מעצרים אבל הצלחנו לפתור את זה בכוחות משותפים, וכעת מתפקדים בערך 50%
יולי תמיר:
 יש לנו 1,000 במוסדות
אליהו מרידור:
מה הסיבה שהיו מעצרים?
יולי תמיר:
קודם כול, אמרו שלא נותנים לאף אחד להיכנס ואז כשהפעלנו את המערכות - -
אליהו מרידור:
עוצרים, לא מעצרים
יולי תמיר:
עוצרים, נכון
יולי תמיר:
 סליחה
יולי תמיר:
 הציבו לנו שוטר שנותן לנו פתרון לכל מקרה
יולי תמיר:
 אבל עדיין יש כמה שהיו בעוצר והוחזרו לשטחים, והם לא רוצים להגיע
יולי תמיר:
      יש לנו עוד בעיה קשה שבמקומות מסוימים גם עובדים ישראלים וגם אזרחים מהסביבה של המוסדות הפגינו עם לפידים: "באנו לשרוף אתכם"
יולי תמיר:
 היה חשש מאוד גדול עם הנושא הזה
יולי תמיר:
 לא היה פשוט להרגיע
יולי תמיר:
 כרגע אנחנו בסוג של התייצבות ויציבות אבל יש רק 50%
יולי תמיר:
 זאת ההערכה
אליהו מרידור:
מה קורה עם הנפאלים?
יולי תמיר:
הסתבר לנו שמהשגרירויות התקשרו לכל הנפאלים לדרוש בשלומם ולהבין את מצבם, וכמו שענבל אמרה, לתת להם את האופציה לעזוב את המדינה
יולי תמיר:
 לצערי, הבוקר יצא מטוס עם נפאלים שביקשו לחזור למדינה
אליהו מרידור:
מה הסיבה?
יולי תמיר:
פחד
יולי תמיר:
 הם שנה אחת פה
יולי תמיר:
 אלה שהיו בדרום וגם בצפון הם בחשש, לא יודעים איך להתנהל, לא יודעים מה זה, לא רגילים לסיטואציות כאלה
יולי תמיר:
 הם לא היו שנה בארץ אצל המשפחות שלהם, ואני מניחה שזה היה חשש
יולי תמיר:
 יכול להיות שחלקם יחזרו – אנחנו לא יודעים – אבל גם זה מחסור אדיר
יולי תמיר:
      פינו מוסדות מאשקלון, מהעוטף ופינו מוסדות מהצפון
יולי תמיר:
 אנחנו פנינו לרשות ההגירה ובתוך 24 שעות נתנו לנו אישור להעסקה לעובדים לא חוקיים או שהרישיונות שלהם פגו - -
ענבל משש:
אי אכיפה זמנית
יולי תמיר:
נתנו לנו אי אכיפה זמנית עד 11 בנובמבר
יולי תמיר:
  מוסדות קולטים גם אנשים סיעודיים וגם אנשים מהקהילה
יולי תמיר:
 אנחנו גם בקושי מצוידים אבל זה לא לוועדה הזאת
יולי תמיר:
 זאת אומרת מגיעים אנשים אבל אין מיטות
יולי תמיר:
 היה לנו מקרה שישנו על הרצפה במקומות מסוימים
יולי תמיר:
 גם בזה אנחנו מנסים לטפל
יולי תמיר:
 בסיטואציה אחרת אנחנו במצב של מחסור בעובדים וקולטים אנשים מעבר למה שאפשר
יולי תמיר:
     אני לא נכנסת לסדרי עדיפות
יולי תמיר:
 כשאומרים לי "ביטחון תזונתי" אני לא יודעת להתמודד עם זה
יולי תמיר:
 אבל אנחנו ביקשנו שכל עובד זר, גם אם הוא לא מהתחום, שלא מועסק כרגע – לנתב אלינו
יולי תמיר:
 אבל אנחנו מבינים מענבל שזה לא ניתן
יולי תמיר:
 גם אם הם לא עובדים כרגע – לא ניתן
יולי תמיר:
 את העובדים בחקלאות משאירים בחקלאות וכך גם אחרים
יולי תמיר:
 כלומר אפשר רק לעזור לנו באי אכיפה שזה אומר שעכשיו אנחנו צריכים לגייס אנשים, וזה גם בעייתי
יולי תמיר:
 אנחנו די בשוקת שבורה
יולי תמיר:
 אנחנו מחפשים כל פתרון ואין לנו סיוע או מענה לדברים האלה
יולי תמיר:
 אנחנו מתמודדים עם זה לבד
יולי תמיר:
 הקושי הוא עצום, והיינו מבקשים מאדוני ומחברי הוועדה אפשרות לשחרר לנו עובדים שכרגע לא בתעסוקה מלאה או מתגברים ולהעביר אותם
יולי תמיר:
 בסוף אנחנו מדברים על חיי אדם ועל הזקנים, ואין מי שייתן את המענה הזה
יולי תמיר:
 מבחינתנו לקבל כל פתרון כעזרה וסיוע – גם אנשים שלא מיומנים – כדי להקל על המטפלים שנשארו
אליהו מרידור:
 כידוע לך, כבר יזמתי מהלך של חיבור וממשק עם המעסיקים בתחום הבנייה שכל זמן שהאתרים שלהם לא מופעלים שיטו שכם וישמרו את העובדים שלהם ויעבירו אליכם גם עובדים בלתי מיומנים
אליהו מרידור:
 כמובן, זה כל זמן שבאופן אובייקטיבי יש מניעה או התנגדות של הרשויות לפתיחת האתרים שלהם
אליהו מרידור:
 כך שזה זמני
יולי תמיר:
אבל זה לא הגיע אלינו
אליהו מרידור:
זאת יוזמה שהתחלתי בבוקרו של יום זה
אליהו מרידור:
 הצוות שלי יעמוד איתכם בקשר ואני אלווה את זה
אליהו מרידור:
 אני מבהיר שגם תוך כדי זה שגם אם נקבל את האישורים לכך ואת ההסכמות כי כמה גורמים שמעורבים בתהליך, אני אפעל בכל כוחי כדי שהענף יחזור לפעילות
אליהו מרידור:
 משמע, יילקחו מכם אבל כל זמן שלא, שלא שני ענפים ייפגעו, לפחות
יולי תמיר:
אני רוצה להגיד תודה
יולי תמיר:
 זאת יוזמה מצוינת ואנחנו חייבים לדחוף אותה קדימה ולראות איך אנחנו עושים את זה
יולי תמיר:
 כל יום שעובר הוא מצוקה מאוד גדולה
יולי תמיר:
 אנחנו אמורים לקלוט עכשיו מבתי חולים זקנים שמנסים לפנות
יולי תמיר:
 אין לנו צוותים, זאת אומרת אנחנו חייבים איזושהי קריאה
יולי תמיר:
 אנחנו יוצרים קשרים עם כל מיני ארגונים ומנסים לעשות את זה, אבל בלי שיש מאחורינו משרדי ממשלה או אנשי ממשל שמסייעים ונותנים את הלגיטימציה לזה אנחנו לא נצליח
אליהו מרידור:
בכל מה שתחשבי שהוועדה הזאת תוכל לסייע ממשק העבודה יימשך גם מעבר לשעות הדיון הזה
אליהו מרידור:
 אנחנו זמינים ונכונים ותכף גם גברת ענבל משש תתייחס לזה
יולי תמיר:
ברשותך, עוד מילה: לצערנו, בשעת חירום אנחנו מבינים כמה שביר הנושא הזה של עובדים בתחום הסיעוד
יולי תמיר:
 חשוב היום להבין שאפילו בשעת החירום אבל גם אחריה צריך לקבל החלטות לשחרר יותר עובדים לתחום הזה, כיוון שברגע כזה כשאנחנו צריכים להיות מתחת לאלונקה אנחנו מוצאים את עצמנו בקונפליקט ובמשבר גדול
ענבל משש:
אדוני, אני רק אגיד שהצורך הנוסף של יולי עלה רק עכשיו בדיון
ענבל משש:
 כפי שהיא ציינה נתנו להם מענה בזמן קצר וגם יש להם החרגה של פלסטינים שעובדים
ענבל משש:
 יש להם גם נפאלים שעובדים
ענבל משש:
 לפי הנתונים שלי, יצאו 48 עובדים בסך הכול; וחלק, לדעתי, משתלמים
ענבל משש:
 אני תכף אבדוק - -
יולי תמיר:
היום יצא מטוס
ענבל משש:
בדקנו גם חלופה להביא לפה עובדים נוספים אבל נשים את זה רגע בצד
ענבל משש:
 בכל מקרה אנחנו רוצים לתכלל בצורה מסודרת את צורכי המשק והענפים
ענבל משש:
 הגורמים המוסמכים המקצועיים זה אנחנו, משרד הבינוי והשיכון ומשרד הבריאות
ענבל משש:
 נשב יחד עם יולי עוד היום ונגבש
ענבל משש:
 אנחנו רק מבקשים שהדברים ייעשו בסמכות
ענבל משש:
 אנחנו מוציאים הנחיות מדויקות ומסודרות
ענבל משש:
 כל מי שעובד איתנו מכיר את זה
אליהו מרידור:
 לשם כיוונתי
ענבל משש:
אנחנו נשב איתם יחד עם משרד הבריאות כדי לראות את הצרכים ולהתאים
ענבל משש:
 הוויסות, אם יקרה, יהיה בהנחיה מסודרת ובאישור מנכ"ל הרשות
ענבל משש:
 אז נעשה עוד היום דיון ונראה איזה פתרונות יש
אליהו מרידור:
לשם כיוונתי
אליהו מרידור:
 אני מבקש לקבל את סיכום הדיון
יולי תמיר:
אני רק רוצה לחדד שמשרד הבריאות זה הסיעודיים
יולי תמיר:
 משרד הרווחה שאמון גם על בתי האבות וגם על בתי הדיור המוגן פינו כבר מאות זקנים מבתי אבות בעוטף - -
אליהו מרידור:
אני מתנצל, סליחה, פשוט עד עכשיו לא התעכבתי על זה
אליהו מרידור:
 אם ניתן להשתמש בטרמינולוגיה שונה מהמילה "זקנים"
יולי תמיר:
אני חושבת ש"זקנים" זאת מילת כבוד
יולי תמיר:
 הם רכשו בהרבה מאמץ - -
אליהו מרידור:
- - -
יולי תמיר:
- - הם לא "קשישים"
יולי תמיר:
 "קשישים" זה שביר, "קשיש" זה קש
יולי תמיר:
 הם לא קשישים, הם זקנים
יולי תמיר:
 הם אוכלוסייה מבוגרת אבל אנחנו מבלבלים כי אוכלוסייה מבוגרת זה גם בני 60 ו-65
יולי תמיר:
 אנחנו מדברים על אוכלוסיות של גילים 80-75 שזקוקים לסיוע ולא מסוגלים להתנהל לבד
יולי תמיר:
 לדעתי, זקני העם היו האנשים הכי מכובדים והכי חשובים, ואנחנו דווקא רוצים להשתמש במילה הזאת, ברשותך
יולי תמיר:
בכל אופן גם משרד הרווחה שאנחנו עובדים איתו צמוד התחיל בתהליך של קליטת עובדים זרים, לפי החלטת ממשלה, אבל לצערנו, עוד לא הספיקו לעשות את התהליך הזה והגיעו
יולי תמיר:
 כרגע פינו כבר מאות אנשים למוסדות וגם במוסדות האלה יש מצוקה
יולי תמיר:
 כי לא רק העובדים הזרים, אלא גם חלק גדול מהערבים הישראלים נמנעים להגיע
יולי תמיר:
למשל, חדרניות – נשים ערביות לא יוצאות היום
יולי תמיר:
 הן לא באות
יולי תמיר:
 מפחדים, פשוט מפחדים
אליהו מרידור:
הדובר הבא הוא עורך דין ואאיל מהסתדרות העובדים והוא התייחס לכך
ענבל משש:
סליחה, יולי, רק אם אפשר, זאת שעת רצון במדינת ישראל, ואת רואה את רוח ההתנדבות
ענבל משש:
 אני לא יודעת אם שקלתם או עשיתם פעולות לקבל מתנדבים
ענבל משש:
 אנחנו רואים את עם ישראל ברוח האיתנה שלו והחברה האזרחית שעושה הרבה פעולות
ענבל משש:
 אז אולי תנסו גם להסתייע בכוח אדם כזה
ענבל משש:
 אנשים היום רוצים להתנדב ולחזק את החוסן הלאומי
ענבל משש:
 אז מפה, אם אפשר, שתצא קריאה או תעשו פעולות
ענבל משש:
 אחר כך נקיים דיון מקצועי
יולי תמיר:
עשינו גם את זה
יולי תמיר:
 אני רק רוצה לומר שהתחום שלנו הוא לא "סקסי"
יולי תמיר:
 יותר "סקסי" לארוז חבילות לחיילים
יולי תמיר:
 אנחנו מאוד רוצים
יולי תמיר:
 מוכנים לבוא אלינו למשהו נקודתי ולצאת
יולי תמיר:
 אז כמו שראינו שבאחד מבתי החולים גייסו חבר'ה שבאו לנקות – הם מוכנים לבוא לנקות באופן נקודתי ולצאת
ענבל משש:
גם הבן הקטן שלי שעדיין בבית התנדב בבית חולים
ענבל משש:
 תנסו לעשות פעולות אבל בלי שום קשר נקיים דיון מקצועי
ענבל משש:
 עם ישראל מתגלה עכשיו באחדותו, וכדאי לעשות גם  פעולות כאלה כדי שהם ינסו לתרום ולסייע לכם
אליהו מרידור:
 אני מחזק את דברייך
אליהו מרידור:
 במקביל לזה שנעשה דיון
אליהו מרידור:
 אני מקבל את ההצעה ואני לוקח אותה מכאן
אליהו מרידור:
 אני אבדוק עם הידידים שרכשתי ב-10 הימים האחרונים מזק"א, קדושי עליון אמיתיים, דרך לשיתוף פעולה עם כאלה שיוצאים לרענן כוחות מעבודת הקודש המרכזית שהם עושים
יולי תמיר:
אנחנו נשמח ונודה לכל הזדמנות
אליהו מרידור:
	אוקיי
אליהו מרידור:
 אני אעמוד איתך בקשר
אליהו מרידור:
 עורך דין ואאיל עבאדי מהסתדרות העובדים, בבקשה
אליהו מרידור:
 אם אפשר סקירה קצרה
ואאיל עבאדי:
צהריים טובים לכולם
ואאיל עבאדי:
 גם אני משתתף בצערן של משפחות החללים ומאחל החלמה שלמה לפצועים ושהחטופים יחזרו כמה שיותר מהר בריאים ושלמים
ואאיל עבאדי:
 אני אומר את זה כי עד היום הרגשתי אחד מכם אבל, כנראה, התמונה הולכת להשתנות
ואאיל עבאדי:
 חברתי שאלה למה ערביי ישראל לא רוצים להגיע
ואאיל עבאדי:
 כי הם מפחדים, אדוני
ואאיל עבאדי:
 גם אני התחלתי היום לפחד
ואאיל עבאדי:
 אני רואה שנאה בעיניים שלכם, שאתם שונאים אותי אישית
ואאיל עבאדי:
 לא שונאים את חמאס, לא את הפלסטינים – שונאים אותי
ואאיל עבאדי:
      אתמול הייתי באשקלון וחילקתי יחד עם יצחק מויאל לחיילים ערכות וחומר של ההסתדרות
ואאיל עבאדי:
 בשיא הרצינות אני חושב להגיש היום את התפטרותי להסתדרות העובדים
ואאיל עבאדי:
 אני עורך דין; אני אפתח משרד עורכי דין בכפר שלי ואתפרנס בכפר שלי